
DR.31.5.2004 113 

 

  

Myanmar, Malaysia telah mengambil langkah yang sewajarnya ke arah penyelesaian 
kemelut politik dan mewujudkan permuafakatan kebangsaan di Myanmar, berdasarkan 
semangat kerjasama dan dialog yang diamalkan oleh anggota-anggota ASEAN.   

Tuan Yang di-Pertua, saya sekali lagi mengucapkan terima kasih kepada Ahli-
ahli Yang Berhormat yang telah mengambil bahagian dan membahaskan Usul 
Menjunjung Kasih ke atas Titah Ucapan Seri Paduka Baginda Yang di-Pertuan Agong, 
terutamanya yang menyentuh isu-isu yang relevan kepada Kementerian Luar Negeri.  
Saya percaya, semua perkara yang telah dibangkitkan, telah pun dijawab.  Sukacita, 
saya mengesahkan bahawa Kementerian Luar Negeri akan mengambil perhatian ke 
atas pandangan, cadangan, usul-usul yang bernas, yang telah diutarakan oleh Ahli-ahli 
Yang Berhormat.  Perkara-perkara ini, akan kita ambil kira, semasa kementerian 
menggubal dan melaksanakan dasar luar negara dari semasa ke semasa.  

Terima kasih.   

Tuan Yang di-Pertua:  Kementerian Pertanian dan Industri Asas Tani.  Ya, 
sila.  

7.27 mlm.  

 Setiausaha Parlimen Kementerian Pertanian dan Industri Asas Tani 
[Datuk Hajah Rohani binti Haji Abdul Karim]: Tuan Yang di-Pertua, saya 
mengucapkan berbanyak-banyak terima kasih kepada semua Ahli-ahli Yang Berhormat 
yang telah mengambil bahagian, membahaskan isu-isu yang berkaitan dengan 
Kementerian Pertanian dan Industri Asas Tani.  Semasa perbahasan, seramai 26 orang 
Ahli Yang Berhormat, telah menyentuh isu-isu berkaitan dengan kementerian ini.   

Saya menghargai semua pandangan, teguran, kritikan, cadangan dan nasihat 
yang membina, agar perubahan-perubahan dapat dibuat secara berterusan dalam 
pembangunan pertanian dan industri asas tani.  Kerjasama sedemikian, nescaya dapat 
mencapai matlamat dan sasaran kita, untuk meningkatkan produktiviti dan pendapatan 
para petani, penternak dan nelayan.  Kementerian ini mempunyai tanggungjawab yang 
besar untuk melaksanakan dasar-dasar dan program-program pertanian, selaras 
dengan perancangan untuk menjadikan sektor pengeluaran makanan pertanian 
sebagai sumber baru pertumbuhan ekonomi negara kita.   

 Tuan Yang di-Pertua, semasa perbahasan, isu mengenai kawasan 
perdagangan bebas, AFTA, di antara ASEAN dan negara China telah dibangkitkan.  
Untuk makluman Dewan yang mulia ini, perdagangan produk pertanian di antara 
Malaysia dengan negara China, lebih memihak kepada Malaysia, pada 
keseluruhannya.  Pada tahun 2003 umpamanya, negara telah mengeksport produk 
pertanian, termasuk produk pertanian di bawah Kementerian Perindustrian, 
Perladangan dan Komoditi, seperti minyak kelapa sawit, lada hitam dan koko dengan 
nilai RM6.43 bilion ke negara China, berbanding dengan import dari negara China, 
sebanyak RM2.78 bilion.  Dengan menandatangani perjanjian tersebut, ia akan 
memudahkan lagi eksport produk pertanian pada keseluruhan, ke negara China.   

 Selain daripada itu, cukai import negara ke atas produk ternakan telah 
dikurangkan kepada tahap 0% sebelum perjanjian tersebut dimeterai. Oleh itu, 
tandatangan perjanjian tersebut dengan negara China itu sebenarnya, tidak membawa 
perubahan kepada cukai import atas produk ternakan.  Walau bagaimanapun, tidak 
dinafikan bahawa penglibatan negara dalam Perjanjian Kawasan Berdagangan Bebas, 
bukan sahaja dengan negara China tetapi dengan mana-mana negara yang lain, akan 
membawa cabaran kepada sesetengah sektor tertentu.   

 Dalam hal ini pihak industri perlu membuat persediaan awal bagi menghadapi 
cabaran yang semakin menjadi sengit di pasaran antarabangsa. Kerajaan akan 
berusaha membantu pihak industri supaya meningkatkan lagi daya saing bagi 
menghadapi cabaran tersebut. Sementara itu, kerajaan akan juga menggalakkan pihak 
industri mengambil peluang yang wujud di bawah Perjanjian Free Trade Area untuk 
meningkatkan eksport ke negara China.  

 Tuan Yang di-Pertua, berhubung dengan cadangan supaya pelaksanaan 
projek pertanian tidak dihadkan di peringkat Kerajaan Persekutuan dan kerajaan negeri 
sahaja, kementerian ini memang berhasrat melaksanakan projek untuk memberi 
manfaat kepada kumpulan sasar. Walau bagaimanapun, oleh kerana kumpulan sasar 
bagi projek pertanian adalah begitu luas sekali, kementerian memerlukan lebih masa 



Myanmar, Malaysia telah mengambil langkah yang sewajarnya ke arah penyelesaian kemelut politik dan mewujudkan permuafakatan kebangsaan di Myanmar, berdasarkan semangat kerjasama dan dialog yang diamalkan oleh anggota-anggota ASEAN. Tuan Yang di-Pertua, saya sekali lagi mengucapkan terima kasih kepada Ahli- ahli Yang Berhormat yang telah mengambil bahagian dan membahaskan Usul Menjunjung Kasih ke atas Titah Ucapan Seri Paduka Baginda Yang di-Pertuan Agong, terutamanya yang menyentuh isu-isu yang relevan kepada Kementerian Luar Negeri. Saya percaya, semua perkara yang telah dibangkitkan, telah pun dijawab. Sukacita, saya mengesahkan bahawa Kementerian Luar Negeri akan mengambil perhatian ke atas pandangan, cadangan, usul-usul yang bernas, yang telah diutarakan oleh Ahli-ahli Yang Berhormat. Perkara-perkara ini, akan kita ambil kira, semasa kementerian menggubal dan melaksanakan dasar luar negara dari semasa ke semasa. Terima kasih. Tuan Yang di-Pertua: Kementerian Pertanian dan Industri Asas Tani. Ya, sila. 7.27 mlm. Setiausaha Parlimen Kementerian Pertanian dan Industri Asas Tani [Datuk Hajah Rohani binti Haji Abdul Karim]: Tuan Yang di-Pertua, saya mengucapkan berbanyak-banyak terima kasih kepada semua Ahli-ahli Yang Berhormat yang telah mengambil bahagian, membahaskan isu-isu yang berkaitan dengan Kementerian Pertanian dan Industri Asas Tani. Semasa perbahasan, seramai 26 orang Ahli Yang Berhormat, telah menyentuh isu-isu berkaitan dengan kementerian ini. Saya menghargai semua pandangan, teguran, kritikan, cadangan dan nasihat yang membina, agar perubahan-perubahan dapat dibuat secara berterusan dalam pembangunan pertanian dan industri asas tani. Kerjasama sedemikian, nescaya dapat mencapai matlamat dan sasaran kita, untuk meningkatkan produktiviti dan pendapatan para petani, penternak dan nelayan. Kementerian ini mempunyai tanggungjawab yang besar untuk melaksanakan dasar-dasar dan program-program pertanian, selaras dengan perancangan untuk menjadikan sektor pengeluaran makanan pertanian sebagai sumber baru pertumbuhan ekonomi negara kita. Tuan Yang di-Pertua, semasa perbahasan, isu mengenai kawasan perdagangan bebas, AFTA, di antara ASEAN dan negara China telah dibangkitkan. Untuk makluman Dewan yang mulia ini, perdagangan produk pertanian di antara Malaysia dengan negara China, lebih memihak kepada Malaysia, pada keseluruhannya. Pada tahun 2003 umpamanya, negara telah mengeksport produk pertanian, termasuk produk pertanian di bawah Kementerian Perindustrian, Perladangan dan Komoditi, seperti minyak kelapa sawit, lada hitam dan koko dengan nilai RM6.43 bilion ke negara China, berbanding dengan import dari negara China, sebanyak RM2.78 bilion. Dengan menandatangani perjanjian tersebut, ia akan memudahkan lagi eksport produk pertanian pada keseluruhan, ke negara China. Selain daripada itu, cukai import negara ke atas produk ternakan telah dikurangkan kepada tahap 0% sebelum perjanjian tersebut dimeterai. Oleh itu, tandatangan perjanjian tersebut dengan negara China itu sebenarnya, tidak membawa perubahan kepada cukai import atas produk ternakan. Walau bagaimanapun, tidak dinafikan bahawa penglibatan negara dalam Perjanjian Kawasan Berdagangan Bebas, bukan sahaja dengan negara China tetapi dengan mana-mana negara yang lain, akan membawa cabaran kepada sesetengah sektor tertentu. Dalam hal ini pihak industri perlu membuat persediaan awal bagi menghadapi cabaran yang semakin menjadi sengit di pasaran antarabangsa. Kerajaan akan berusaha membantu pihak industri supaya meningkatkan lagi daya saing bagi menghadapi cabaran tersebut. Sementara itu, kerajaan akan juga menggalakkan pihak industri mengambil peluang yang wujud di bawah Perjanjian Free Trade Area untuk meningkatkan eksport ke negara China. Tuan Yang di-Pertua, berhubung dengan cadangan supaya pelaksanaan projek pertanian tidak dihadkan di peringkat Kerajaan Persekutuan dan kerajaan negeri sahaja, kementerian ini memang berhasrat melaksanakan projek untuk memberi manfaat kepada kumpulan sasar. Walau bagaimanapun, oleh kerana kumpulan sasar bagi projek pertanian adalah begitu luas sekali, kementerian memerlukan lebih masa.